Title: wetten.nl - Regeling - Ynstellingsbeslút Tydlike kommisje garandearjen Fryske taal yn ’e Media - BWBR0031606

Source: https://wetten.overheid.nl/BWBR0031606/

Content:
{"title": "wetten.nl - Regeling - Ynstellingsbesl\u00fat Tydlike kommisje garandearjen Fryske taal yn \u2019e Media - BWBR0031606", "content": "Besl\u00fat fan de Minister fan Underwiis, Kultuer en Wittenskip fan 23\u00a0mei\u00a02012, nr.\u00a0MLB/393.056,\n                                    dat it ynstellen fan de Tydlike kommisje garandearjen Fryske Taal yn \u2019e media ynh\u00e2ldt\n                                    (Ynstellingsbesl\u00fat Tydlike kommisje garandearjen Fryske taal yn \u2019e media)\n\nDe Minister fan Underwiis, Kultuer en Wittenskip, hanneljend yn oerienstimming mei\n                                    de Minister fan Ynl\u00e2nske Saken en Keninkryksrelaasjes en it kolleezje fan Deputearre\n                                    Steaten fan de provinsje Frysl\u00e2n,\n\nMei achtslaan fan k\u00east 2, earste lid, fan de Wet fergoedingen advyskolleezjes en kommisjes;\n\nBesl\u00fat::\n\n[Regeling vervallen per 01-01-2013]\n\nYn dit besl\u00fat wurdt ferstien \u00fbnder:\n\na. \nminister respektivelik de Minister fan OCW: de Minister fan Underwiis, Kultuer en Wittenskip;\n\nb. \nde Minister fan BZK: de Minister fan Ynl\u00e2nske Saken en Keninkryksrelaasjes;\n\nc. \nkommisje: de kommisje neamd yn k\u00east 2;\n\nd. \nferdrachs\u00f4fspraken: de \u00f4fspraken lykas f\u00eastlein yn k\u00east 11 fan it Europeesk H\u00e2nfest foar regionale talen\n                                          of talen fan minderheden en yn k\u00east 6 en 9 fan it Ramtferdrach oangeande it beskermjen\n                                          fan nasjonale minderheden.\n\n[Regeling vervallen per 01-01-2013]\n\n1 Der is in Tydlike kommisje garandearjen Fryske taal yn \u2019e media.\n\n2 De kommisje hat de taak om advys \u00fat te bringen oer it garandearjen fan de ferdrachs\u00f4fspraken\n                                          Fryske taal yn \u2019e media by de yntegraasje fan de lanlike en regionale omrop. Dat advys\n                                          sil uterlik 1\u00a0jannewaris 2013 oan de Ministers fan OCW en BZK \u00fatbrocht wurde.\n\n[Regeling vervallen per 01-01-2013]\n\nDe kommisje wurdt ynsteld foar de rest fan 2012 mei yngong fan de datum fan it yngean\n                                    fan dit besl\u00fat.\n\n[Regeling vervallen per 01-01-2013]\n\nAs derom frege wurdt jout de kommisje oan de minister de ynformaasje d\u00ear\u2019t sy ferlet\n                                    fan hat.\n\n[Regeling vervallen per 01-01-2013]\n\n1 Ta leden fan de kommisje wurde beneamd:\n\na. de hear R.J. Hoekstra, tagelyk foarsitter;\n\nb. frou I. Brakman;\n\nc. de hear B. Groenendijk.\n\n2 De kommisje wurdt bystien troch in skriuwer. De skriuwer is gjin lid fan de kommisje.\n\n3 De beneaming jildt salang\u2019t de kommisje bestiet.\n\n4 As in lid tuskentiids \u00f4fgiet, kin de Minister fan OCW \u2013 yn oerlis mei de Minister\n                                          fan BZK en Deputearre Steaten fan Frysl\u00e2n \u2013 in oar lid beneame.\n\n[Regeling vervallen per 01-01-2013]\n\n1 De kommisje stelt sels de eigen wurkwize f\u00east.\n\n2 De kommisje kin him, foarsafier\u2019t soks foar it \u00fatfieren fan syn taak nedich is, troch\n                                          oare persoanen bystean litte, d\u00ear\u00fbnder, eventueel op persoanlike titel, amtlike saakkundigen.\n\n[Regeling vervallen per 01-01-2013]\n\nDe kommisje bringt foar 1 jannewaris 2013 syn einrapport oan de minister \u00fat.\n\n[Regeling vervallen per 01-01-2013]\n\n1 De foarsitter en oare leden fan de kommisje, foarsafier\u2019t hja net \u00fbnder de \u00fats\u00fbndering\n                                          fan k\u00east 2, tredde lid, fan de Wet fergoedingen advyskolleezjes en kommisjes falle, krije foar elke gearkomste in fergoeding.\n\n2 De fergoeding foar in gearkomste fan de leden fan de kommisje bedraacht 3% fan it\n                                          maksimum fan leanskaal 18 fan Taheakke B fan it Beleanningsbesl\u00fat Boargerlike Ryksamtners 1984.\n\n3 De fergoeding foar in gearkomste fan de foarsitter fan de kommisje bedraacht 130%\n                                          fan de hichte fan de fergoeding dy\u2019t oan de oare leden fan de kommisje tawiisd is.\n\n4 De foarsitter en de oare leden fan de kommisje krije in fergoeding fan reis- en ferbliuwskosten\n                                          op gr\u00fbn fan it Reisbesl\u00fat binnenl\u00e2n en it Reisbesl\u00fat b\u00fbtenl\u00e2n.\n\n5 Twa of mear gearkomsten op deselde dei wurde as ien gearkomste oanmurken.\n\n[Regeling vervallen per 01-01-2013]\n\n1 De kosten fan de kommisje komme, foarsafier\u2019t dy goedkard binne, op rekken fan de\n                                          minister. Under kosten wurde yn alle gefallen ferstien:\n\n1. de kosten foar gearkomsten en foar sekretari\u00eble stipe;\n\n2. de kosten foar it ynskeakeljen fan eksterne saakkundichheid en it \u00fatfiere litten fan\n                                                \u00fbndersyk, en\n\n3. de kosten foar it opstellen fan de advizen d\u00ear\u2019t om frege is.\n\n2 De kommisje biedt, sa gau mooglik nei\u2019t er ynsteld is, in begrutting en in plenning\n                                          oan de minister oan.\n\n[Regeling vervallen per 01-01-2013]\n\nElkenien dy\u2019t yn de aktiviteiten fan de kommisje behelle west hat en d\u00earby gegevens\n                                    ta syn foldwaan kriget d\u00ear\u2019t er fan wit of d\u00ear\u2019t er yn alle ridlikheid fan tinke kin\n                                    dat se in fertroulik karakter hawwe en foar wa\u2019t omreden fan amt, berop of wetlik\n                                    foarskrift oangeande dy gegevens al in geheimh\u00e2ldingsplicht jildt, is ta geheimh\u00e2lding\n                                    d\u00earfan ferplichte, \u00fatsein foarsafier\u2019t likefolle hokker wetlik foarskrift him ta bekendmakking\n                                    ferplichtet of de needsaak ta bekendmakking in gefolch is fan it \u00fatfieren fan syn\n                                    taak by dy aktiviteiten.\n\n[Regeling vervallen per 01-01-2013]\n\nRapporten, notysjes, ferslaggen en oare produkten dy\u2019t troch of \u00fat namme fan de kommisje\n                                    opsteld wurde, wurde net troch de kommisje iepenbier makke, mar inkeld oan de minister\n                                    \u00fatbrocht.\n\n[Regeling vervallen per 01-01-2013]\n\nDe kommisje draacht sa gau mooglik, nei it \u00f4fsluten fan syn aktiviteiten of, as de\n                                    omstannichheden d\u00ear oanlieding ta jouwe, safolle earder, de stikken oangeande de aktiviteiten\n                                    oer oan it argyf fan de direksje Media, Letteren en Biblioteken fan it ministearje\n                                    fan Underwiis, Kultuer en Wittenskip.\n\n[Regeling vervallen per 01-01-2013]\n\n1 Dit besl\u00fat giet yn op de dei nei de datum fan de Staatscourant d\u00ear\u2019t it yn pleatst\n                                          wurdt.\n\n2 Dit besl\u00fat ferfalt mei yngong fan 1 jannewaris 2013.\n\n[Regeling vervallen per 01-01-2013]\n\nDit besl\u00fat wurdt oanhelle as Ynstellingsbesl\u00fat Tydlike kommisje garandearjen Fryske\n                                    taal yn \u2019e Media.\n\nDit besl\u00fat sil, mei de taljochting, yn de Nederl\u00e2nske en Fryske taal yn de Staatscourant\n                                       pleatst wurde.\n\nDe Minister fan Underwiis, Kultuer en Wittenskip,\n\nJ.M. van \nBijsterveldt-Vliegenthart"}